nahid-hub/BLUGE-bengali-wikipedia-section-title-prediction huggingface dataset:
টেস্ট সিরিজে ব্যাটিং করে মাঝারি ধরনের সফলতা পেয়েছেন। ২৮.৫০ গড়ে ১১৪ রান তুলেছেন টলন। সচরাচর ৮ নম্বরে ব্যাটিংয়ে নামতেন এবং অস্ট্রেলিয়ার ব্যাটিং শক্তিমত্তায় তাকে মাত্র চার ইনিংস খেলতে হয়েছে। কোন টেস্টেই তাকে দ্বিতীয় ইনিংসে খেলতে হয়নি। অস্ট্রেলীয় দলের কৌশল মূখ্যতঃ ফাস্ট বোলিংয়ের উপর নির্ভরশীল থাকায় টলন ১২ ক্যাচ নিয়েছেন ও টেস্টে কোন স্ট্যাম্পিং করতে পারেননি। তাস্বত্ত্বেও ব্র্যাডম্যান মিলার ও লিন্ডওয়ালের ন্যায় শীর্ষ পেস বোলারদেরকে টেস্টের উপযোগী শক্তি ধরে রাখার লক্ষ্যে প্রস্তুতিমূলক খেলা থেকে দূরে রাখেন এবং কাউন্টি খেলাগুলোয় ইয়ান জনসনের অফ স্পিন ও ম্যাককুল এবং ডগ রিংয়ের লেগ স্পিনের ব্যবহার অতিমাত্রায় প্রয়োগ করেন। ফলশ্রুতিতে এ সফরের প্রথম-শ্রেণীর খেলাগুলোয় টলন ২৯ ক্যাচ ও ১৪ স্ট্যাম্পিং করেন। মৌসুমে ২৫.৭২ গড়ে ২৮৩ রান তোলেন যা স্যাগার্সের ২৩.২২-এর তুলনায় বেশি। সফরের সবগুলো খেলায় অংশ নিয়ে অস্ট্রেলিয়ার ৫৩৩১ রানের বিপরীতে টলন বাই রান দেন ২৪৯ যা ৪.৬৭%। অন্যদিকে স্যাগার্স অস্ট্রেলিয়ার ৬১৯০ রানের বিপরীতে দেন ২২১ যা ৩.৫৭%।

এ সফরে টলন খুব কমই ব্যাট করার সুযোগ পেয়েছিলেন। সচরাচর তিনি ৮ কিংবা ৯ নম্বরে ব্যাটিংয়ে নামতেন। কেননা, রে লিন্ডওয়াল, কলিন ম্যাককুল, ইয়ান জনসন এবং ডগ রিংয়ের ন্যায় অস্ট্রেলিয়ার শীর্ষসারির বোলাররা সকলেই ব্যাটিংয়ে দক্ষ ছিলেন। লিন্ডওয়াল তার খেলোয়াড়ী জীবনে দুই টেস্ট সেঞ্চুরি করেছিলেন, অন্যদিকে ম্যাককুল এক টেস্ট সেঞ্চুরিসহ ১৮টি প্রথম-শ্রেণীর সেঞ্চুরি করেছেন। প্রথম-শ্রণীর ক্রিকেটে জনসন এবং রিং উভয়েই ২০-এর অধিক অর্ধ-শতক করছেন। প্রায়শইঃ অস্ট্রেলিয়া ইনিংস ব্যবধানে জয় পেয়েছে ও প্রায়শইঃ প্রথম ইনিংসে ডিক্লেয়ার করেছে। টলন প্রথম-শ্রেণীর ১৪ খেলার মাত্র ১৩ ইনিংস খেলতে পেরেছেন এবং দুইবার অপরাজিতসহ দুইবার রান-আউটের শিকার হয়েছিলেন।

ইংরেজ গ্রীষ্মে টলনের সুন্দর ক্রীড়াশৈলীর প্রেক্ষিতে উইজডেন কর্তৃপক্ষ তাকে পাঁচজন ক্রিকেটারের একজনরূপে ঘোষণা করে।

সঠিক অনুচ্ছেদ শিরোনাম কোনটি?
titleA. ভূমিকা
titleB. তথ্যাদি
titleC. চতুর্থ টেস্ট
titleD. পরিসংখ্যানগত তথ্যাদি
উত্তর: titleA
বাংলাদেশের প্রতিটি বাসিন্দার ন্যায়সঙ্গত স্বাস্থ্যসেবা নিশ্চিত করার লক্ষ্যে, বাংলাদেশের প্রশাসনিক ওয়েবের বিস্তৃত নেটওয়ার্ক প্রতিষ্ঠা করা হয়েছে। এটি কর্মপন্থা তৈরির সংস্থাগুলি থেকে স্বাস্থ্যসেবা সুবিধাগুলি থেকে সম্প্রদায়ের স্তর পর্যন্ত সারা দেশ জুড়ে বিস্তৃত স্বাস্থ্যসেবা নেটওয়ার্ক। স্বাস্থ্যসেবা কেন্দ্রের অবকাঠামো তিন স্তরে ভাগ করা যায়: মেডিক্যাল ইউনিভার্সিটি, মেডিকেল কলেজ হাসপাতাল, বিশেষায়িত হাসপাতাল তৃতীয় স্তরে রয়েছে। জেলা হাসপাতাল, মা ও শিশু কল্যাণ কেন্দ্র মাধ্যমিক স্তর হিসেবে বিবেচিত। উপজেলা (সাব জেলা) স্বাস্থ্য কমপ্লেক্স, ইউনিয়ন স্বাস্থ্য ও পরিবার কল্যাণ কেন্দ্র, কমিউনিটি ক্লিনিক (সর্বনিম্ন স্তর স্বাস্থ্য সুবিধা) হচ্ছে প্রাথমিক স্তরের স্বাস্থ্য প্রদানকারী। বিভিন্ন এনজিও (বেসরকারি সংগঠন) ও বেসরকারি প্রতিষ্ঠানও এই জটিল স্বাস্থ্য নেটওয়ার্কে অবদান রাখে।

২০১৭-১৮ বাংলাদেশ সংসদীয় বাজেটে কেবল স্বাস্থ্যখাতে বাজেট নির্ধারন করা হয়েছে ১৬ হাজার ২০৩ কোটি ৩৬ লাখ টাকা।

২০১১ সালে বিশ্বব্যাংকের একটি ডাটা অনুযায়ী বাংলাদেশে প্রতি ৩০০০ জনের জন্য একটি হাসপাতাল বেড রয়েছে। স্বাস্থ্যসেবার উপর ২০০৯-এ সরকারের সাধারন ব্যয় ছিল মোট ৭.৯%, জনগন তাদের স্বাস্থ্যসেবায় নিজেদের থেকে খরচ করেছে ৯৬.৫%। চিকিৎসক অনুপাত জনসংখ্যা – ১:২,০০০ নার্স অনুপাত জনসংখ্যা – ১:৫,০০০



সঠিক অনুচ্ছেদ শিরোনাম কোনটি?
titleA. স্বাস্থ্য পরিকাঠামো
titleB. সংক্রামক রোগ
titleC. অপুষ্টির কারণ
titleD. অপুষ্টি
উত্তর: titleA
তার একটিমাত্র কাব্যগ্রন্থ পবনদূত আবিষ্কৃত হয়েছে। লক্ষ্মণসেন দিগ্বিজয় উপলক্ষে দক্ষিণদেশে মালয় পর্বতের কাছে গেলে কুবলয়বতী নামে এক গন্ধর্বকন্যা তার প্রেমে আসক্ত হয় এবং সে পবন অর্থাৎ বায়ুকে দূত করে তার কাছে প্রেরণ করে। তাই এই কাব্য়গ্রন্থের নাম পবনদূত। এটাই পবনদূত কাব্যের মূল বিষয়বস্ত্ত। কাব্যটি বাঙালি কবিদের রচিত সংস্কৃত দূতকাব্যসমূহের মধ্যে প্রাচীনতম। এই কাব্যটি মন্দাক্রান্তা ছন্দে ১০৪টি শ্লোকে রচিত। এই কাব্যের শেষভাগের একটি শ্লোকে (১০১) গৌড়েন্দ্র লক্ষ্মণসেনকে কবি তার পৃষ্ঠপোষক হিসেবে উল্লেখ করেছেন। কাব্যটিতে কুবলয়বতী ও লক্ষ্মনসেনের প্রেমলীলা ছাড়াও গৌড়সহ ভারতের অন্যান্য কিছু স্থান ও নদনদীর বর্ণনা আছে।

কাব্যটি থেকে তত্কালীন বাংলা অর্থাৎ গৌড়দেশের রাজধানী বিজয়পুরের চমৎকার বর্ণনা আছে। আরও জানা যায় যে, দিগ্বিজয়কালে লক্ষ্মণসেন দক্ষিণদেশীয় রাজাদের পরাজিত করেন এবং তার সময়ে বিজয়পুর যে গৌড়ের রাজধানী ছিল সেই কথাও জানা যায় এই কাব্য়গ্রন্থ থেকে। পবনদূতের ৩৮ তম শ্লোক থেকে জানা যায় তত্কালীন সময়ে বাংলায় সুপারি গাছের প্রাচুর্য ছিল। এছাড়া তৎকালীন সময়ের দক্ষিণভারত ও উত্তর ভারতের কিছু ভৌগোলিক তথ্যও এ কাব্য থেকে পাওয়া যায়। পবনের গতিপথের বর্ণনা প্রসঙ্গে কবি পান্ড্যদেশ, উরগপুর, সেতুবন্ধ, কাঞ্চীপুর, চোল, কেরল, অন্ধ্র, কলিঙ্গ, সুহ্ম প্রভৃতি স্থান; তাম্রপর্ণী, সুবলা, কাবেরী, গোদাবরী, রেবা, নর্মদা, গঙ্গা, যমুনা প্রভৃতি নদী এবং ভিল ও শবরজাতির নাম উল্লেখ করেছেন।

সঠিক অনুচ্ছেদ শিরোনাম কোনটি?
titleA. কাব্যকীর্তি
titleB. সমালোচনা
titleC. পবনদূত
titleD. অন্যান্য কাব্যকীর্তি
উত্তর: titleC
অনেক পরিস্থিতিতে একজন বার্তা প্রেরক এবং প্রাপকের আত্মবিশ্বাসের প্রয়োজন হতে পারে যে বার্তা সংক্রমণকালে পরিবর্তিত হয়নি। যদিও এনক্রিপশন কোনও বার্তার বিষয়বস্তু লুকিয়ে রাখে, কোনও এনক্রিপ্ট করা বার্তা না বুঝে এটি পরিবর্তন করা সম্ভব। (কিছু এনক্রিপশন অ্যালগরিদমস, যা ননমেলেবলযোগ্য হিসাবে পরিচিত, এটি প্রতিরোধ করে, তবে অন্যরা তা করে না। ) তবে, কোনও বার্তা ডিজিটালি স্বাক্ষরিত হলে, স্বাক্ষরের পরে বার্তায় যে কোনও পরিবর্তন স্বাক্ষরকে অকার্যকর করে দেয়। তদ্ব্যতীত, কোনও বৈধ স্বাক্ষরসহ একটি নতুন বার্তা উত্পন্ন করার জন্য কোনও বার্তা এবং এর স্বাক্ষর সংশোধন করার কোনও কার্যকর উপায় নেই, কারণ এটি এখনও বেশিরভাগ ক্রিপ্টোগ্রাফিক হ্যাশ ফাংশন ( সংঘর্ষের প্রতিরোধ দেখুন ) দ্বারা গণনামূলকভাবে অসম্ভব বলে বিবেচিত হয়।

সঠিক অনুচ্ছেদ শিরোনাম কোনটি?
titleA. কাগজে কালির স্বাক্ষর বনাম ডিজিটাল স্বাক্ষর
titleB. সংজ্ঞা
titleC. অখণ্ডতা
titleD. ইতিহাস
উত্তর: titleC
বিদ্যালয়ের শিক্ষা কার্যক্রমে প্রায় প্রতি বছরই সাফল্য পরিলক্ষিত হয়। যখন শিক্ষা কার্যক্রম প্রাক্তন বিভাগ পদ্ধতিতে পরিচালিত হতো, তখন ১৯৯০ ও ১৯৯২ খ্রিষ্টাব্দে বিদ্যালয়ের ৩ জন ছাত্র মাধ্যমিক চূড়ান্ত পরীক্ষা এসএসসিতে মেধাতালিকায় স্থান করে নেন। ১৯৯৩ সনে ৩ জন; ১৯৯৪ সনে ৩ জন; ১৯৯৫ সনে ৬ জন; ১৯৯৮ সনে ২ জন এসএসসিতে মেধাতালিকায় স্থান করে নেন (প্রেক্ষিত ১৯৯৯)। এছাড়াও ১৯৯৭ খ্রিষ্টাব্দে প্রাথমিক বৃত্তি পরীক্ষায় ট্যালেন্টপুলে বৃত্তি পান একজন, ঐ বছর জুনিয়র বৃত্তি পান ৪ জন; ১৯৯৮ সালে জুনিয়র বৃত্তিতে ট্যালেন্টপুলে বৃত্তি পান ১ জন, সাধারণ বৃত্তি পান ১ জন। ২০১১ খ্রিষ্টাব্দে ফলাফল বিবেচনায় ঢাকার সেরা বিদ্যালয়গুলোর মধ্যে বিদ্যালয়টি নবম অবস্থানে অবস্থান করে।২০১৫ খ্রিষ্টাব্দে ফলাফল বিবেচনায় বাংলাদেশের সেরা বিদ্যালয়গুলোর মধ্যে বিদ্যালয়টি ষষ্ঠ অবস্থানে অবস্থান করে।

সঠিক অনুচ্ছেদ শিরোনাম কোনটি?
titleA. সহশিক্ষা কার্যক্রম
titleB. পুরস্কার ও সম্মাননা
titleC. ফলাফল
titleD. অন্যান্য
উত্তর: titleC
প্রাণীর বর্ধনশীল সমস্ত দেহকোষে মাইটোসিস হয়। মেরুদণ্ডী প্রাণীর অস্থিমজ্জায় , রোমকূপে, অন্ত্রের ভিলাসগুলির অন্তর্বর্তী কূপে, অণ্ডকোষে, ক্ষতস্থানের আশে পাশে সবথেকে বেশি মাইটোসিস হয়। তবে, উদ্ভিদের বর্ধনশীল কান্ডে, ভূণমুকুলে, ভূণমূলে ও ভাজক কলায় মাইটোসিস হয়।

মাইটোসিসকে চারটি পযার্য়ে ভাগ করা যায় :

সঠিক অনুচ্ছেদ শিরোনাম কোনটি?
titleA. কোথায় ঘটে?
titleB. মাইটোসিসের গুরুত্ব
titleC. মাইটোসিসের বৈশিষ্ট্য
titleD. মাইটোসিস বিভাজনের ধাপসমূহ
উত্তর: titleA
নালন্দা জেলা তিনটি মহকুমায় বিভক্ত। এগুলি হল: বিহার শরিফ, রাজগির, হিলসা। এই মহকুমাগুলি আবার ২০টি ব্লকে বিভক্ত। এগুলি হল: গিরিয়াক, রাহুই, অজয়পুর মুরসরাই, হরনউত, চণ্ডী, ইসলামপুর, রাজগির, আস্থাওয়ানি সারমেরা, হিলসা, বিহার শরিফ, একাঙ্গসরাই, বেনা, নগরনউসা, কারাই পারসরাই, সিলাও, পারওয়ালপুর, কাতরিসরাই, বিন্দ ও থরথরি।

সঠিক অনুচ্ছেদ শিরোনাম কোনটি?
titleA. বিভাগ
titleB. পর্যটন
titleC. জনপরিসংখ্যান
titleD. অর্থনীতি
উত্তর: titleA
অতিক্রান্ত ব্যান্ডের আকার এবং গোত্র অনুযায়ী ফিল্টারকে উল্লেখ করা হয়। ফিল্টারটি তার ট্রান্সফার ফাংশন গঠনের জন্য কোন বহুপদী সমীকরণ ব্যবহার করছে তার উপর নির্ভর করে তার গোত্র নির্ণয় করা হয়। নিচে এরকম কিছু গোত্র দেয়া হল।


ফিল্টারের প্রত্যেক গোত্রের ক্রম উল্লেখ থাকে। ক্রম যত বেশি হয়, ফিল্টারের আচরণ তত আদর্শের কাছাকাছি হয়। আবার ইমপাল্স রেসপন্স দীর্ঘ হলে সুপ্তাবস্থাও বেশি হয়। আদর্শ ফিল্টারে অতিক্রান্ত ব্যান্ডের পুরোটাই কোন বাধা ছাড়া যেতে পারে, অনতিক্রান্ত ব্যান্ড সম্পূর্ণই বাধা পায়, দুই ব্যান্ডের মধ্যে দ্রুত উঠানামা হয়। কিন্তু এ ধরনের ফিল্টারের ক্রম ও সুপ্তাবস্থা অসীম হয় (এর ফুরিয়ার রূপান্তর অসীম সময় পর্যন্ত থাকে)।

ছবিতে বাটারওয়ার্থ, চেবিশেভ ও উপবৃত্তাকার ফিল্টারের তুলনা করা হয়েছে। প্রত্যেকটি পঞ্চম ক্রমের নিম্ন-অতিক্রান্ত ফিল্টার। অ্যানালগ বা ডিজিটাল হোক, আর নিস্ক্রিয় বা সক্রিয় যে উপাদান দিয়েই বানানো হোক না কেন তাদের আউটপুট একই হবে।

ছবিতে যেমন দেখা যাচ্ছে, উপবৃত্তাকার ফিল্টার অনেক তীক্ষ্ণ হয়, তবে তাদের রিপল বেশি থাকে।

কোন ধরনের কম্পাঙ্ক ব্যান্ড যেতে দেয়া হবে তার জন্য যেকোন গোত্রের ফিল্টার ব্যবহার করা যাবে, যেখানে অন্যান্য কম্পাঙ্কগুলোর কম বা বেশি অ্যাটেনুয়েশন ঘটবে। রৈখিক ফিল্টারের বৈশিষ্ট্য এর ট্রান্সফার ফাংশনের উপর নির্ভর করে, কোন প্রযুক্তিতে তা বানানো হবে তার উপর নয়। অন্যকথায় অনেকভাবে একই বৈশিষ্ট্য সম্পন্ন ফিল্টার তৈরি করা যায়। একটি নির্দিষ্ট ব্যান্ড আকারযুক্ত ফিল্টারকে ঐ গোত্রের প্রোটোটাইপ ফিল্টার এর রূপান্তরের মাধ্যমে তৈরি করা যায়।

সঠিক অনুচ্ছেদ শিরোনাম কোনটি?
titleA. ট্রান্সফার ফাংশন
titleB. রৈখিক সংযুক্ত-সময় ফিল্টার
titleC. শ্রেণিবিন্যাস
titleD. প্রযুক্তি
উত্তর: titleC
সাজেক ভ্যালি বাংলাদেশের রাঙ্গামাটি জেলার বাঘাইছড়ি উপজেলার অন্তর্গত সাজেক ইউনিয়নের একটি বিখ্যাত পর্যটন আকর্ষণ । সাজেক ভ্যালি রাঙামাটি জেলার সর্বউত্তরের মিজোরাম সীমান্তে অবস্থিত। সাজেকের উত্তরে ভারতের ত্রিপুরা , দক্ষিণে রাঙামাটির লংগদু , পূর্বে ভারতের মিজোরাম , পশ্চিমে খাগড়াছড়ির দীঘিনালা অবস্থিত । সাজেক হচ্ছে বাংলাদেশের সবচেয়ে বড় ইউনিয়ন ; যার আয়তন ৭০২ বর্গমাইল । এখানে সাজেক বিজিবি ক্যাম্প অবস্থিত । সাজেকের বিজিবি ক্যাম্প বাংলাদেশের সর্বোচ্চ উঁচুতে অবস্থিত বিজিবি ক্যাম্প । বিজিবি সদস্যদের সুষ্ঠ পরিকল্পনায় , বিভিন্ন উন্নয়নমূলক কার্যক্রমের দ্বারাই বর্তমান সাজেকের এই ব্যাপক উন্নয়ন সম্ভব হয়েছে । বর্তমানে সাজেকে ভ্রমণরত পর্যটকদের জন্য প্রায় সকল ধরনের নিরাপত্তা নিশ্চিত করা হয় । সারাবছরই সাজেক যাওয়া যায়। আর সাজেকে পাহাড়ধস বা রাস্তাধস এরকম কোন ঝুকি নেই । সাজেক রুইলুইপাড়া এবং কংলাক পাড়া এই দুটি পাড়ার সমন্বয়ে গঠিত । ১৮৮৫ সালে প্রতিষ্ঠিত রুইলুই পাড়ার উচ্চতা সমুদ্রপৃষ্ঠ থেকে প্রায় ১৭২০ ফুট । আর ১৮০০ ফুট উচ্চতায় অবস্থিত কংলাক পাহাড়-এ কংলাক পাড়া অবস্থিত । সাজেকে মূলত লুসাই ,পাংখোয়া এবং ত্রিপুরা উপজাতি বসবাস করে। সাজেকের কলা ও কমলা বেশ বিখ্যাত । রাঙামাটির অনেকটা অংশই দেখে যায় সাজেক ভ্যালি থেকে । তাই সাজেক ভ্যালিকে বলা হয় রাঙামাটির ছাদ ।

সঠিক অনুচ্ছেদ শিরোনাম কোনটি?
titleA. প্রাকৃতিক রূপ
titleB. নামকরণ
titleC. বর্ণনা
titleD. যাতায়াত
উত্তর: titleC
দেবীভাগবত পুরাণের বর্ণনা অনুসারে যখন সত্যবতী যমুনা নদীতে ঋষি পরাশরকে খেয়া পার করছিলেন তখন পরাশর তার কামনা পূরণের উদ্দেশ্যে তার ডান হাত ধরেন । সত্যবতী তাকে নিবৃত্ত করার জন্য বলেন তার মত বেদজ্ঞ ঋষির পক্ষে এমন এক নারীর সহবাস প্রার্থনা অনুচিত যাঁর গা থেকে মাছের দুর্গন্ধ বের হয় । অবশেষে সত্যবতী পরাশরের জেদের কাছে হার মানেন কারণ তার ভয় হয় পাছে ঋষি ক্রোধে মাঝ নদীতে নৌকা ডুবিয়ে দেন । সত্যবতী সম্মত হয়ে ঋষিকে অপেক্ষা করতে বলেন যতক্ষণ না নৌকা অপর পাড়ে পৌছায় । নৌকা পাড়ে পৌছাতেই ঋষি পুনর্বার সত্যবতীর হাত ধরেন কিন্তু সত্যবতী বলেন তার গায়ে মাছের দুর্গন্ধ তাই তাদের মিলন সুখকর হবে না । এরফলে পরাশর সত্যবতীর দুর্গন্ধকে সুগন্ধে পরিণত করেন । যার ফলে তার নাম যোজনগন্ধা হয় । কিন্তু সত্যবতী পুনরায় বলেন প্রকাশ্য দিবালোকে তাদের মিলন হলে তাদের সবাই দেখে ফেলবে আর তার কুমারীত্ব নষ্ট হলে সমাজ তাকে গ্রহণ করবে না । এতে ঋষি যমুনার কুলে ঘন কুয়াশার সৃষ্টি করেন ও তাকে এই বর দেন তার সাথে মিলন হলেও সত্যবতী কুমারীত্ব হারাবেন না এবং সে রাজপত্নী হবে । তখন সত্যবতীর মনে আর কোন সংশয় রইল না। মহাত্মা ঋষির সঙ্গে শারীরিক সম্পর্ক স্থাপন করা আর তার ঔরসে এক বিদ্বান পুত্রকে গর্ভে ধারণ করার অভিলাষ জাগে তার মনে। নদীর পারে তারা দৈহিক মিলনে আবদ্ধ হলে তাদের মিলনের ফলে মহর্ষির ঔরসে গর্ভবতী হয় সত্যবতী। কিছুকাল পরে সে এক পুত্রসন্তান প্রসব করে। সেই পুত্র জন্ম মাত্রই পূর্ণতা প্রাপ্ত হল । তার গায়ের রঙ কালো বলে নাম হল কৃষ্ণ আর দ্বীপে জন্ম বলে নাম হল দ্বৈপায়ন । পরবর্তীতে তিনি বেদকে চার ভাগে ভাগ করে বেদব্যাস নাম প্রাপ্ত হন । তিনি তার পিতার সাথে তপস্যা করতে চলে যান আর মাকে বলেন তাকে স্মরণ করলেই তিনি সত্যবতীর সাহায্যের জন্য আসবেন ।

সঠিক অনুচ্ছেদ শিরোনাম কোনটি?
titleA. পরাশর - সত্যবতীর সহবাস এবং ব্যাসের জন্ম
titleB. জন্ম ও বাল্যকাল
titleC. সাহিত্যিক উৎস ও নামসমূহ
titleD. পুত্র ও পৌত্রের জন্ম
উত্তর: titleA
তিনি প্রধানত সব ধরনের লেখাই লিখে থাকেন। প্রধানত ছোটদের উপযোগী মজার মজার ছড়া-কবিতা লেখায় বিশেষ পারদর্শী। তার প্রকাশিত ছড়ার সংখ্যা কুড়ি হাজারের বেশি। ছড়া নিয়ে নিরন্তন নানারকমের পরিক্ষানিরীক্ষা করতে ভালোবাসে।

কবির প্রকাশিত গ্রন্থের মধ্যে রয়েছে- মজার ছড়া, সোনালী ছড়া, কোলকাতা তোর খোল খাতা, হাওড়া-ভরা হরেক ছড়া, ডাইনোছড়া প্রভৃতি। তিনি সত্যজিৎ রায় ও রবীন্দ্রনাথ ঠাকুরকে নিয়ে লিখেছেন- ছড়ায় ছড়ায় সত্যজিৎ এবং রবীন্দ্রনাথ নইলে অনাথ।
সঠিক অনুচ্ছেদ শিরোনাম কোনটি?
titleA. বিখ্যাত কিছু ছড়া/কবিতা
titleB. কর্মজীবন
titleC. সাহিত্য চর্চা
titleD. জন্ম ও শৈশব
উত্তর: titleC
মার্চ মাসের শুরু থেকে জুন মাস পর্যন্ত এর স্থায়ীত্ব।
গ্রীষ্মকালের আগে পশ্চিমবঙ্গের কোনও কোনও অঞ্চলে স্বল্পস্থায়ী বসন্ত ঋতুর আবির্ভাব ঘটে। গ্রীষ্মকালে তাপমাত্রার তারতম্য ঘটে থেকে পর্যন্ত। তবে, দার্জিলিং হিমালয়ের পার্বত্য অঞ্চলে ভূমির উচ্চতা বেশি বলে গ্রীষ্মকাল মনোরম। মে মাসে মাঝে মাঝে উত্তর-পশ্চিম দিক থেকে কালবৈশাখী নামক ঘূর্ণিঝড়ের আবির্ভাবের ফলে ঝড়বৃষ্টি হয় এবং গরম অনেকটা কমে যায়।
সঠিক অনুচ্ছেদ শিরোনাম কোনটি?
titleA. গ্রীষ্মকাল
titleB. শীতকাল
titleC. শরৎকাল
titleD. ঋতুচক্র
উত্তর: titleA
১৯৪৭ সালে ভারতের স্বাধীনতার পূর্বে আলীরাজপুর রাজ্যটি সেন্ট্রাল ইন্ডিয়া এজেন্সির ভোপাওয়ার এজেন্সি সাব-বিভাগের অধীনে ছিল। এই রাজত্বটি ১৪৩৭ সালে প্রতিষ্ঠিত হয়েছিল এবং ভারতীয় স্বাধীনতার পরে ভারতীয় ইউনিয়নের সাথে একীভূত হয়।
বর্তমান জেলার অঞ্চলটি দখল করা পর ১৯৪৮ সালে মধ্য ভারত রাজ্যের অংশে পরিণত হয় এবং পরবর্তীতে ১৯৫৬ সালের ১ নভেম্বর পুনরায় সংগঠিত করে মধ্য প্রদেশ রাজ্যের অংশ হয়।

সঠিক অনুচ্ছেদ শিরোনাম কোনটি?
titleA. নামের উৎপত্তি
titleB. ভূগোল
titleC. জনসংখ্যা
titleD. ইতিহাস
উত্তর: titleD
১৯৪৪-৪৫ সালে মিত্র বাহিনিদের বিমান ঘাটিতে হামলা চালানর জন্য "তেইসিন শুদান"(আক্রমণদল),"গিরেতসু"(বীর) নামক বিশেষ ছত্রিসেনা ইউনিট গঠন করে।
গোয়েন্দাগিরি,চোরাগোপ্তা হামলা ও গেরিলা স্টাইলে যুদ্ধ প্রশিক্ষন এর জন্য "নাকানো" নামক প্রশিক্ষণ একাডেমী প্রতিষ্ঠা করে।
এছাড়া "সো-তকু" নামক নৌকমান্ডো ইউনিট ছিল, যারা ছোট সাবমেরিন এর মধ্যমে হামলায় পারদর্শী ছিল।

সঠিক অনুচ্ছেদ শিরোনাম কোনটি?
titleA. জাপান
titleB. অস্ট্রেলিয়া
titleC. কানাডা
titleD. ১৯৪৫ এর পরবর্তী সময়
উত্তর: titleA
পূর্ব সিক্কিম জেলা অতীতে সিক্কিম দেশীয় রাজ্যের অন্তর্ভুক্ত ছিল। ঊনবিংশ শতাব্দীতে ভুটান এই অঞ্চল দখল করে নেয়। ইঙ্গ-ভুটান যুদ্ধের পর এই অঞ্চল ব্রিটিশদের দখলে আসে। ১৯৪৭ সালে ভারত স্বাধীন হওয়ার পর এই অঞ্চল ভারতের আশ্রিত রাজ্য সিক্কিমের অন্তর্ভুক্ত ছিল। ১৯৬২ সালে ভারত-চীন যুদ্ধের সময় নাথুলা পাসে কয়েকটি সংঘর্ষের ঘটনা ঘটেছিল। ১৯৭৫ সালে সিক্কিম আনুষ্ঠানিকভাবে ভারতের ২২তম অঙ্গরাজ্যে পরিণত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভূগোল
titleC. জনপরিসংখ্যান
titleD. বিভাগ
উত্তর: titleA
সমগ্র খেলোয়াড়ী জীবনে ইংল্যান্ডের পক্ষে নয় টেস্টে অংশগ্রহণের সুযোগ ঘটে তার। তন্মধ্যে, ১৯১৩-১৪ মৌসুমে জনি ডগলাসের নেতৃত্বাধীন ইংরেজ দলের সদস্যরূপে পাঁচটিতে অংশ নেন। ১৩ ডিসেম্বর, ১৯১৩ তারিখে দক্ষিণ আফ্রিকার বিপক্ষে টেস্ট অভিষেক হয় তার।

১৯২১ সালে ওয়ারউইক আর্মস্ট্রংয়ের নেতৃত্বাধীন সফরকারী অস্ট্রেলিয়া দলের বিপক্ষে পূর্বেকার ছয় টেস্টে পরাজিত হয় ইংল্যান্ড দল। লর্ডসের দ্বিতীয় টেস্ট খেলার জন্য তাকে দলে অন্তর্ভূক্ত করা হয়। এ খেলাটিতে ইংল্যান্ড পরাজিত হলেও জ্যাক গ্রিগরি ও টেড ম্যাকডোনাল্ডের ন্যায় ক্ষিপ্রগতির বোলারদেরকে মোকাবেলা করে অপরাজিত ৭৪ রানের দায়িত্বশীল ইনিংস খেলেন। এ ইনিংসের প্রভাবে সিরিজের বাদ-বাকী খেলাগুলোর জন্য নিয়মিত অধিনায়ক ডগলাসের পরিবর্তে তাকে অধিনায়ক হিসেবে মনোনয়ন দেয়া হয়।

পরবর্তী খেলায়ও তারা হেরে যায়। চূড়ান্ত দুই টেস্টও ড্রয়ে পর্যবসিত হয়। অধিনায়ক হিসেবে তিন খেলার প্রথমটি হেডিংলিতে দল পরিচালনা করেন। অস্ট্রেলিয়ার প্রথম ইনিংস চলাকালে ফিল্ডিং হাত গুটিয়ে রাখেন কিন্তু পরবর্তীতে নিজেকে বিলিয়ে দেয়ায় ব্যস্ত রাখেন যা উইজডেনের ভাষায় ঝুড়ি রক্ষাকারী। তিনি ৬৩ ও ৩৬ রানের ইনিংস খেলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. বিদেশ গমন
titleD. খেলোয়াড়ী জীবন
উত্তর: titleD
আনোয়ারা উপজেলার সর্ব-দক্ষিণে সাঙ্গু নদী দিয়ে ঘেরা জুঁইদণ্ডী ইউনিয়ন। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে বটতলী ইউনিয়ন; পূর্বে বরুমছড়া ইউনিয়ন, সাঙ্গু নদী, বাঁশখালী উপজেলার পুকুরিয়া ইউনিয়ন ও সাধনপুর ইউনিয়ন; দক্ষিণে সাঙ্গু নদী ও বাঁশখালী উপজেলার খানখানাবাদ ইউনিয়ন এবং পশ্চিমে রায়পুর ইউনিয়ন, সাঙ্গু নদী ও বাঁশখালী উপজেলার খানখানাবাদ ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. হাট-বাজার
titleB. শিক্ষা ব্যবস্থা
titleC. অবস্থান ও সীমানা
titleD. জনসংখ্যার উপাত্ত
উত্তর: titleC
হিশামুদ্দিন হুসাইন, মালয়েশিয়ার প্রতিরক্ষামন্ত্রী যিনি একই সাথে দেশটির ভারপ্রপ্ত পরিবহন মন্ত্রী, তিনি অনুসন্ধানে অংশগ্রহণকারী দেশগুলোর মধ্যে পারস্পারিক সমস্যার সম্ভাবনা নাকচ করে দেন। বিভিন্ন সূত্রেমতে একই সাথে কয়েকটি দেশ যৌথভাবে অনুসন্ধান পরিচালনা করলেও ভৌগোলিক কারণে তাদের মধ্যে গোয়েন্দা তথ্য আদান-প্রদান নিয়ে সমস্যা থাকতে পারে। কিন্তু মন্ত্রী বলেন, দেশগুলোর মধ্যে আঞ্চলিক দ্বন্দ্ব থাকলেও প্রকৃত বিশ্বাসের বিষয় জড়িত ছিল ও তথ্য উপাত্ত ভাগাভাগি করে নেওয়ার পরিস্থিতি ছিল। আন্তর্জাতিক সম্পর্ক বিশেষজ্ঞদেরমতে, সার্বভৌমত্ব, স্বায়ত্তশাসন, নিরাপত্তা, গোয়েন্দা প্রভৃতি মিলিয়ে বহুপাক্ষিক অনুসন্ধান কার্যক্রম জঠিল হয়ে উঠেছে। একজন চীনা একাডেমিকের পর্যবেক্ষণ অনুসারে এটি বহুপাক্ষিক যৌথ অনুসন্ধান ছিল না, প্রতিটি দেশ স্বাধীনভাবে অনুসন্ধান চালিয়েছে।

মালয়েশিয়া প্রথমদিকে এর সামরিক রাডারের তথ্য-উপাত্ত অত্যন্ত গোপনীয়তার কথা বলে প্রকাশ করতে অস্বীকৃতি জানায় কিন্তু পরবর্তিতে তারা প্রকাশে রাজি হয়। নিরাপত্তা বিশেষঞ্জরা মনে করেন, অন্যদের সামরিক রাডারের তথ্যে প্রবেশ করতে দেওয়া নিরাপত্তার জন্য হুমকি হয়ে উঠতে পারে। উদাহরণস্বরুপ, কোন একটি রাডারের ছবি তোলার ক্ষমতা নির্ভর করে তাদের রাডার কতটা শক্তিশালী তার উপর কেউ কেউ মনে করেন, হয়ত কোন দেশ সংশ্লিষ্ট বিমানটির ছবি তাদের রাডারে পেয়েছে কিন্তু নিজেদের নিরাপ্তার স্বার্থে সেটা কারো সাথে ভাগাভাগি করছে না। অন্যদিকে দক্ষিণ চীন সাগরে টহলরত সাবমেরিনগুলোও সম্ভবত পানিতে কোন ধরনের তথ্য পেয়ে থাকতে পারে কিন্তু এটি প্রকাশ করা মানে সাবমেরিনের অবস্থান নিশ্চিত করা ও তাদের ক্ষমতা সম্পর্কে অন্যকে জানানো। যাইহোক, গার্ডিয়ানের তথ্যানুসারে যৌথঅনুসন্ধানের প্রতি সম্মান জানিয়ে ভিয়েতনাম কর্তৃপক্ষ তাদের আকাশসীমায় অনুসন্ধানের অংশ হিসেবে চীনা বিমান ঢুকতে দিয়েছে।

সঠিক অনুচ্ছেদ শিরোনাম কোনটি?
titleA. অংশগ্রহণ
titleB. পরবর্তী যোগাযোগ
titleC. যবনিকা
titleD. সহযোগিতা
উত্তর: titleD
১৯৯০ সালের শেষের দিকে সোলস ব্যান্ডটি ত্যাগ করে বাচ্চু ১৯৯১ সালে ঢাকায় আসেন। ওই বছরের ৩১শে জানুয়ারি বাচ্চু তার বান্ধবি ফেরদৌস চন্দনা কে বিয়ে করেন। ৫ই এপ্রিল বাচ্চু তার ব্যান্ড এল আর বি গঠন করেন। ওই বছর থেকেই নিজের ব্যান্ডের সাথে ব্যাস্ত থাকায় বাচ্চু নিজের কোনো অ্যালবাম বের করেনি। ১৯৯৫ সালে এল আর বি এর "ঘুমন্ত শহরে" অ্যালবামের পর বাচ্চু নিজের অ্যালবাম "কষ্ট" রেকর্ড করার জন্যে অডিও আর্ট স্টুডিও তে যান, যেখানে তার ব্যান্ডের অ্যালবামটি রেকর্ড করা হয়েছিল। ১৯৯৫ সালের অক্টোবরে অ্যালবামটি সাউন্ডটেক ইলেকট্রনিকস থেকে বের হয়। অ্যালবামটি বের হওয়া মাত্রই প্রচুর জনপ্রিয়তা লাভ করে। অনেকের মতে এটি বাচ্চুর সবচেয়ে সেরা অ্যালবাম। "কষ্ট পেতে ভালোবাসি", "কষ্ট কাকে বলে" এবং "জেগে আছি একা" এর মতো জনপ্রিয় কিছু গান আছে অ্যালবামটিতে। আজম বাবু ছিলেন অ্যালবামের প্রযোজক আর বাচ্চু ছিলেন সহ-প্রযোজক। বাচ্চুর ব্যান্ড এল আর বি এর সদস্য এস আই টুটুল এই অ্যালবামে কীবোর্ডস বাজিয়েছিল এবং ফিলিংস ব্যান্ডের এহসান এলাহি ফান্টি অ্যালবামটিতে ড্রামস বাজিয়েছিল। এক বছরের ভেতরেই অ্যালবামটির ৩ লক্ষ কপি বিক্রিত হয়েছিল।

সঠিক অনুচ্ছেদ শিরোনাম কোনটি?
titleA. ডিস্কোগ্রাফি
titleB. "কষ্ট": ১৯৯৫
titleC. প্রথম কিছু কাজ: ১৯৮৬-১৯৮৮
titleD. ১৯৭৭-১৯৯০: ফিলিংস ও সোলস
উত্তর: titleB
আন্তর্জাতিক দাবায় তার ডেব্যু হয় ১৯৩২ লন্ডন টুর্নামেন্টে, যাতে চ্যাম্পিয়ন হন বিশ্বচ্যাম্পিয়ন আলেক্সান্দার আলেখিন। পরবর্তী চার বছরে তার সেরা সাফল্য ছিল দাবা  চেসমেন্ট্রিকের রেটিং-এ ২৫৩৮ থেকে ২৫৬৫। এটা আন্তরজাতিক_মাস্টার মানের হলেও, তিনি কখনই এই খেতাব পান নি।১৯৪১এর জুন থেকে আগস্টের মধ্যেই তিনি চেসমেট্রিক অনুসারে সেরা ৬৫ স্থানে উন্নীত হন।

ইংল্যান্ডের হয়ে ১৯৩৭ এবং ১৯৩৯ সালে দাবা অলিম্পিয়াডে অংশ নেন। পরেরবার বুয়েন্স এইরেস,আর্জেন্টিনায় অনুষ্ঠিত দাবা অলিম্পিয়াড বর্জন করেন১৯৩৯ সালের সেপ্টেম্বরে জার্মানির বিপক্ষে ব্রিটিশদের যুদ্ধ ঘোষণা করায়। এসময় তার দলের সদস্যরা ছিলেন হুগো অ্যালেক্সান্ডার এবং হ্যারি গোলম্বেক এবং ব্রিটেনে ফিরে আসেন। তার অলিম্পিয়াডের পুরো ফলাফল পরে তালিকায় দেয়া হবে। 

সঠিক অনুচ্ছেদ শিরোনাম কোনটি?
titleA. দাবায় শুরুর অবদান
titleB. শেষ বছরগুলো
titleC. ব্লেচি পার্ক
titleD. দ্বিতীয় বিশ্বযুদ্ধের পর
উত্তর: titleA
২০১৫ খ্রিষ্টাব্দের প্রথম চতুর্ভা‌গে জিডিপি ৪.৯২% বৃদ্ধি পায়। দ্বিতীয় চতুর্ভা‌গে এই বৃদ্ধি ৪.৬% হয় যা ২০০৯ এর পর সর্বনিম্ন। সবকিছু ৬% এর নিচে ছিল এবং নবাগতরা ইন্দোনেশিয়ার শ্রমবাজারে যুক্ত হতে পারছিল না।

রুপিয়াহর মূল্য কমে যায়। মার্কিন ডলারের বিনিময়ে এর মূল্য হ্রাস পেয়ে ২০১৫ খ্রিষ্টাব্দের আগস্টে প্রতি মার্কিন ডলারের বিপরীতে ১৪,০০০ রুপিয়াহ হয় যা বিগত ১৭ বছরের মধ্যে সর্বনিম্ন। একই বছরের ২৪ সেপ্টেম্বর এই মূল্য ১৪৭৯৭ রুপিয়াহ হয়েছিল।

২০১৫ খ্রিষ্টাব্দের জুন মাসে মূল্যস্ফীতি ছিল ৭.২৬%। এই হার মে (৭.১৫%) এবং তার পূর্বের বছরের জুন মাসের (৬.৭%) চেয়ে বেশি।

সঠিক অনুচ্ছেদ শিরোনাম কোনটি?
titleA. স্বচ্ছতা
titleB. অর্থনৈতিক সক্ষমতা
titleC. গণপরিবহন
titleD. পরিবার
উত্তর: titleB
কুয়েত ২০০০ সালে প্রথমবারের মত এসিসি ট্রফিতে অংশ নেয়। কিন্তু সেই টুর্নামেন্টে তাঁরা প্রথম রাউন্ডের বেশি যেতে পারে নি। ২০০২ সালেও তাঁরা এই ফলের পুনরাবৃত্তি ঘটায়।

২০০৪ সালে কুয়েত কয়েকটি অঘটন ঘটিয়ে, ঐ বছরের টুর্নামেন্টে ৩য় স্থান লাভ করে, তবে তাঁরা ২০০৫ আইসিসি ট্রফির বাছাইয়ে অংশ নেয়ার সুযোগ পায় নি। তবে তাঁরা ২০০৫ সালে মালয়েশিয়ার কুয়ালালামপুরে অনুষ্ঠিত ২০০৭ ক্রিকেট বিশ্বকাপ-এর বাছাইপর্বের ২য় ধাপে খেলার সুযোগ পায়।। সেখানে তাঁরা ৫ম স্থান নির্ধারণী খেলায় কেম্যান দ্বীপপুঞ্জের কাছে হেরে ৬ষ্ঠ হয়।

২০০৬ সালের ফেব্রুয়ারি মাসে এসিসি আয়োজিত মধ্য প্রাচ্য এশিয়া কাপে ৫ দলের মধ্যে কুয়েত ৩য় হয়। একই বছরের আগস্ট মাসে তাঁরা এসিসি ট্রফিতে অংশ নেয় কিন্তু ২০০৪ সালের মত শক্ত পারফরমান্স দেখাতে তাঁরা অসমর্থ হয়। তাঁরা ১ম রাউন্ডেই বিদায় নেয়, যদিও হংকংয়ের সাথে হওয়া একটি টাই ম্যাচে যদি তাঁরা জিততে পারত তবে তাঁরা কোয়ার্টার ফাইনালে যেতে পারত। কিন্তু তা না হওয়ায় রান রেটের হিসাবে কুয়েত গ্রুপে ৩য় হয়।

২০০৭ সালে কুয়েত স্বাগতিক হিসেবে এসিসি টি-টোয়েন্টি কাপে অংশ নেয়। তাঁরা টুর্নামেন্টে ৩য় স্থান লাভ করে। ৩য় স্থান নির্ধারণী ম্যাচে কুয়েত সংযুক্ত আরব আমিরাতকে ৩ রানে হারায়।

সঠিক অনুচ্ছেদ শিরোনাম কোনটি?
titleA. ২০০০-২০০৯
titleB. ২০১০-বর্তমান
titleC. ২১ শতাব্দী
titleD. রেকর্ড এবং পরিসংখ্যান
উত্তর: titleA
২০১১ সালের হিসেব অনুযায়ী চৌহালি উপজেলার গড় সাক্ষরতার হার শতকরা ৫৬ ভাগ। উপজেলায় ৫টি কলেজ, ১৭টি মাধ্যমিক বিদ্যালয়, ১২৪টি প্রাথমিক বিদ্যালয়সহ ১৫টি মাদ্রাসা রয়েছে। উপজেলার সবচেয়ে প্রচীন শিক্ষাপ্রতিষ্ঠান পাকরাশি প্রাথমিক বিদ্যালয় যা ১৮৫৬ সালে এবং এনায়েতপুর ইসলামিয়া ফাজিল মাদ্রাসা যা ১৮৮৯ সালে প্রতিষ্ঠিত হয়। ১৯৬৪ সালে প্রতিষ্ঠিত স্থল ইউনিয়নে অবস্থিত স্থল পাকরাশী ইনষ্টিটিউট সিরাজগঞ্জ ও পাবনা জেলার সর্বপ্রথম উচ্চ শিক্ষা প্রতিষ্ঠান। উল্লেখযোগ্য শিক্ষাপ্রতিষ্ঠানের মধ্যে রয়েছে সম্ভুদিয়া আজিজিয়া দাখিল মাদ্রাসা ও হাই স্কুল (১৯৩২), খাসকাউলিয়া কে.আর পাইলট উচ্চ বিদ্যালয় (১৯৪২), এনায়েতপুর উচ্চ বিদ্যালয় (১৯৪৬), বেতিল বহুমূখী উচ্চ বিদ্যালয় (১৯৪৭), এনায়েতপুর সিনিয়র মাদ্রাসা (১৯৬৪), এস.কে উচ্চ বিদ্যালয় (১৯৬৫), চৌহালি ডিগ্রি কলেজ (১৯৭০) এবং চৌহালি মহিলা কলেজ (১৯৯৮)। উচ্চ শিক্ষা প্রতিষ্ঠানের মধ্যে রয়েছে খাজা ইউনুস আলী বিশ্ববিদ্যালয় এবং খাজা ইউনুস আলী মেডিকেল কলেজ।

চৌহালি উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।

মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে।

সঠিক অনুচ্ছেদ শিরোনাম কোনটি?
titleA. শিক্ষা
titleB. প্রশাসন
titleC. সংস্কৃতি ও লোকাচার
titleD. স্বাস্থ্য
উত্তর: titleA
প্রোটিনের কণা কোষ পর্দার অথবা সাইটোস্কেলিটন এর সাথে যুক্ত হয় না কিন্তু এরা সাইটোসলে দ্রাব্য। কোষের মধ্যে প্রোটিনের পরিমান খুব বেশি ২০০মিগ্রা/মিলি যা সাইটসলের ২০-৩০% আয়তন পূর্ন করে।

প্রোক্যারিওটিক কোষের সাইটোসল কোষের জিনোম বহন করে এবং এই গঠনযুক্ত অংশকে নিউক্লিওড বলে। এগুলি হল ডিএনএ এর অংশ এবং এই প্রক্রিয়ায় যুক্ত প্রোটিন, যারা ব্যাকটেরিয়ার ক্রোমোজম এবং প্লাস্মিডের ট্রান্সক্রিপশন এবং রেপলিকেশন নিয়ন্ত্রণ করে। ইউক্যারিওটিক্স দের ক্ষেত্রে কোষ নিউক্লিয়াসের ভেতরে জিনোমের বিভিন্ন প্রক্রিয়া ঘটে এবং কোষ নিউক্লিয়াস থেকে সাইটোসলকে পৃথক করছে নিউক্লিয়ার পোরগুলি যারা ১০ ন্যন্নোমিটার আকারের বড় মলিকিউলের মুক্ত ব্যাপন প্রক্রিয়াতে বাধার সৃষ্টি করে।

সঠিক অনুচ্ছেদ শিরোনাম কোনটি?
titleA. ধর্ম এবং উপাদান
titleB. ম্যাক্রো মলিকিউলস
titleC. সংজ্ঞা
titleD. কার্যকারিতা
উত্তর: titleB